Bīstamo medicīnas atkritumu savākšana
Līgums
LĪGUMS Nr. ________________
par bīstamo medicīnisko atkritumu savākšanu un transportēšanu
Rīgā	2019. gada ____. ___________
SIA “Rīgas Austrumu klīniskā universitātes slimnīca”, reģ. Nr. 40003951628, kuru saskaņā ar statūtiem pārstāv valde: valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis, turpmāk Pasūtītājs, no vienas puses, un
___________, reģ. Nr. ______, kuru pārstāv ________, turpmāk Izpildītājs, no otras puses,
turpmāk līgumslēdzēji kopā saukti Puses, atsevišķi – Puse, 
Pusēm ņemot vērā, ka Izpildītājs ir atzīts par uzvarētāju Pasūtītāja rīkotajā atklātā konkursā „ Bīstamo medicīnas atkritumu savākšana un transportēšana”, ID Nr. RAKUS 2019/41K, turpmāk Konkurss,
noslēdz šo līgumu, turpmāk Līgums:
1. Līguma priekšmets
1.1. Pasūtītājs pasūta un apmaksā, bet Izpildītājs veic bīstamo medicīnisko atkritumu, turpmāk tekstā „BA” savākšanu un transportēšanu, turpmāk Pakalpojums, saskaņā ar Tehnisko specifikāciju (Līguma 1. pielikums) no Pasūtītāja struktūrvienībām, nodrošinot ar Izpildītāja īpašumā esošiem marķētiem konteineriem, par Izpildītāja Konkursā piedāvātajām cenām- Līguma 2. pielikums.
1.2. Pasūtītājs pasūta un apmaksā, bet Izpildītājs piegādā BA savākšanas maisus par Izpildītāja piedāvātajām cenām Konkursā- cenas Līguma 3. pielikumā.
1.3. Līguma pielikumos norādītie apjomi ir orientējošie prognozējamie trīs gadiem. Izpildītājam nav pretenziju, ka Pakalpojums tiek sniegts un preces tiek piegādātas tādā apjomā, kāds nepieciešams Pasūtītāja darbības nodrošināšanai.
1.4. Izpildītājam ir saistoša visa Konkursa dokumentācija.
2. Līguma izpildes kārtība
2.1. Izpildītājs veic Līguma izpildi Pasūtītāja struktūrvienībās:
· tacionārs „Biķernieki”, Lielvārdes iela 68, Rīga;
· stacionārs „Gaiļezers”, Hipokrāta iela 2, Rīga;
· stacionārs „Latvijas Infektoloģijas centrs”, Linezera iela 3, Rīga;
· stacionārs „Latvijas Onkoloģijas centrs”, Hipokrāta iela 4, Rīga;
· Patoloģijas centrs, Hipokrāta iela 2, Rīga;
· stacionārs „Tuberkulozes un plaušu slimību centrs”, “Upeslejas”, Stopiņu novads;
· stacionāra „Tuberkulozes un plaušu slimību centrs” Rīgas ambulatorās nodaļas uzraugāmās ārstēšanas nodaļa, Gogoļa iela 3, Rīga..
2.2. Izpildītājs BA izved tehniskajā specifikācijā norādītajos laikos.
2.3. Izpildītāja svari BA svēršanai ir kalibrēti atbilstoši LR normatīvajos aktos noteiktajai kārtībai.
2.4. Pasūtītājs BA uzglabā slēgtā telpā līdz Izpildītāja pārstāvja ierašanās brīdim, un nodrošina atkritumu iepakojumu nogādāšanu pie Izpildītāja autotransporta BA savākšanas brīdī.
3. Īpašie noteikumi
3.1. Puses ir atbildīgas par BA uzglabāšanu, iepakošanu, marķēšanu, pārvadāšanu atbilstoši Ministru kabineta 2018. gada 7. augusta noteikumiem Nr. 494 "Atkritumu pārvadājumu uzskaites kārtība" vai cita normatīvā akta, kurš regulē attiecīgo jomu, noteiktajām prasībām.
3.2. Pasūtītājam BA (asi, duroši, griezoši, šķidri, stikls, plastmasa) obligāti jānodod atbilstošā tarā vai iepakojumā, kas neizjūk savākšanas un transportēšanas procesā un garantē Izpildītāja drošību.
3.3. BA tiek savākti bez pirmapstrādes (dezinfekcijas, autoklavēšanas, u.c.), izņemot LR Veselības ministrijas rīkojumos noteikto īpaši bīstamo infekciju gadījumos.
4. Līgumcena un norēķinu kārtība
4.1. Pakalpojuma maksa par 1 kg (viena kilograma) BA apsaimniekošanu ir noteikta Līguma 2. pielikumā un atbilst Izpildītāja piedāvājumam Konkursā.
4.2. Maksa par piegādātajiem BA savākšanas maisiņiem noteikta Līguma 3. pielikumā un atbilst Izpildītāja piedāvājumam Konkursā.
4.3.  Ja valsts Ministru kabineta 2012. gada 3. aprīļa noteikumu Nr. 235 "Kārtība, kādā nosaka maksu par bīstamo atkritumu apglabāšanu" kārtībā ar administratīvo aktu maina maksu par bīstamo atkritumu apglabāšanu, Pakalpojuma maksa var mainīties par bīstamo atkritumu apglabāšanas izmaksu proporcionālo daļu. Izpildītājs sagatavo un iesniedz Pasūtītājam aprēķinus par Pakalpojuma maksas izmaiņu.
4.4. Līguma summa ir līdz EUR ______, plus Pievienotās vērtības nodoklis (PVN).
4.5. PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
4.6. Izpildītājs 1 (vienu) reizi mēnesī izraksta Pasūtītājam rēķinu par sniegto Pakalpojumu iepriekšējā mēnesī, un iesniedz to Pasūtītājam. BA savākšanas maisiņu un tvertņu piegādi apliecina Pušu pārstāvju parakstītas preču transporta pavadzīmes.
4.7. Pasūtītājs apmaksā Izpildītāja pienācīgi sniegto Pakalpojumu un maksu par piegādātajiem BA savākšanas maisiņiem un tvertnēm, minēto summu pārskaitot uz Izpildītāja bankas kontu 30 (trīsdesmit) dienu laikā no rēķina saņemšanas dienas.

5. Pušu tiesības un pienākumi
5.1.	Pasūtītājam ir pienākums veikt atkritumu uzkrāšanu Izpildītāja uzstādītajos konteineros;
5.2.	Pasūtītāja tiesības:
5.2.1.	vienpusēji apturēt Pakalpojumu sniegšanu gadījumā, ja Izpildītājs neievēro Līguma noteikumus;
5.2.2.	ar vienpusēju paziņojumu priekšlaicīgi izbeigt Līguma darbību Līguma 6.7.1.-6.7.8. punktos noteiktajos gadījumos;
5.2.3.	pieprasīt un saņemt no Izpildītāja informāciju par Pakalpojumu izpildi;
5.2.4.	nepieņemt Pakalpojumus, ja tie ir sniegti nekvalitatīvi vai nepilnīgi un/vai, ja tie neatbilst Līguma un tā pielikumos noteiktajām prasībām, par to rakstiski informējot Izpildītāju;
5.2.5.	ja Pasūtītājam ir radušās pretenzijas pret Izpildītāja sniegtajiem Pakalpojumiem, tad Pasūtītājs sastāda rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā Izpildītājam par saviem līdzekļiem ir jānovērš pretenzijā minētie trūkumi. Puses vienojas, ka Pasūtītājs ir tiesīgs atskaitīt no Izpildītājam saskaņā ar Līgumu izmaksājamām naudas summām maksu par Pretenzijā minētiem nepienācīgi sniegtiem vai nesniegtiem Pakalpojumiem, Pušu saskaņotā apmērā, gadījumā, ja Izpildītājs minētos trūkumus nav novērsis par saviem līdzekļiem;
5.2.6.	iesniegt vai nosūtīt Izpildītājam pretenziju, ja Pakalpojumi tiek sniegti nekvalitatīvi vai neatbilstoši Tehniskās specifikācijas prasībām, pretenzijā norādot Pakalpojumu trūkumu novēršanas termiņu;
5.2.7.	saņemt Līgumā noteikto līgumsodu par Izpildītāja nepienācīgu līgumsaistību izpildi;
5.2.8.	rakstveidā brīdinot Izpildītāju 1 (vienu) dienu iepriekš, mainīt atkritumu izvešanas grafiku, konteineru izvietojumu un apjomus. Iepriekšminētās apjoma izmaiņas nevar būt pamats Līguma laušanai no Izpildītāja puses.
5.3. Izpildītāja pienākumi:
5.3.1.	Izpildītājs apņemas šī Līguma Pielikumā Nr.1 norādītajos grafikos un adresēs veikt Pasūtītāja faktiski saražoto bīstamo medicīnas atkritumu savākšanu un to transportēšanu. Gadījumā, ja notiek izvešanas grafika vai termiņa izpildes traucējumi no Izpildītāja puses, Izpildītājs vismaz 5 (piecas) dienas iepriekš rakstiski informē Pasūtītāju par pakalpojuma tālāko izpildes laiku;
5.3.2.	Izpildītājs apņemas nodrošināt bezmaksas konteineru uzstādīšanu un lietošanu, bezmaksas remontu, nomaiņu, ja bojājumi radušies no Pasūtītāja neatkarīgu apstākļu dēļ, t.sk., ja defekti radušies konteinera ilgstošas ekspluatācijas dēļ;
5.3.3.	uz sava rēķina novērst bojājumus un segt zaudējumus, kas radušies Pasūtītājam nekvalitatīvi sniegto Pakalpojumu dēļ;
5.3.4.	nekavējoties ziņot Pasūtītājam par apstākļiem, kas radušies un var kavēt Līguma saistību izpildi;
5.3.5.	sagatavot un iesniegt Pasūtītājam saskaņošanai atskaiti par iepriekšējā mēnesī sniegtā pakalpojuma apjomu ne vēlāk kā līdz nākamā mēneša 10.datumam, kuru Pasūtītājs izskata ne ilgāk kā piecu darba dienu laikā, un vai nu saskaņo to, vai nu noraida, norādot konstatētās neatbilstības. Gadījumā, ja Pasūtītājs noraida Izpildītāja sagatavoto atskaiti neatbilstību dēļ, Izpildītājs atkārtoti iesniedz Pasūtītājam korektu atskaiti, kuru Pasūtītājs izskata ne ilgāk kā piecu darba dienu laikā. Pēc tam, kad Pasūtītājs ir saskaņojis Izpildītāja iesniegtu atskaiti par iepriekšējā mēnesī sniegtā pakalpojuma apjomu, Izpildītājs piecu darba dienu laikā iesniedz Pasūtītājam apmaksai rēķinu par iepriekšējā mēnesī sniegto pakalpojumu;
5.3.6.	pēc Pasūtītāja pieprasījuma sniegt Pasūtītājam informāciju, tajā skaitā dokumentāciju, par Pakalpojuma izpildes gaitu;
5.3.7.	sniegt Pakalpojumu, netraucējot Pasūtītāja darbiniekus un pacientus, kas uzturas ēkā;
5.3.8.	ne vēlāk kā 5 (piecu) darba dienu laikā pēc Līguma spēkā stāšanās dienas iesniegt Pasūtītājam Izpildītāja civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šāda apdrošināšanas līguma spēkā esamību: Izpildītāja civiltiesiskās atbildības apdrošināšanu ar kopējo atbildības limitu ne mazāku, kā 50 000,00 EUR (piecdesmit tūkstoši euro un 00 centi) gadā un atbildības limitu par katru gadījumu ne mazāku kā 50 000,00 EUR (piecdesmit tūkstoši euro, 00 centi) un pašrisku ne lielāku kā 500,00 EUR (pieci simti euro un 00 centi) par zaudējumiem, ko izraisa Izpildītājs vai tā apakšuzņēmēji. Izpildītāja civiltiesiskās atbildības apdrošināšanas polisē kā trešajai personai ir jābūt minētai SIA “Rīgas Austrumu klīniskā universitātes slimnīca”;
5.3.9.	nodrošināt Līguma 5.3.8.apakšpunktā minēto apdrošināšanu līdz Līguma darbības termiņa beigām. Ja apdrošināšanas polisei Līguma darbības laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 5.3.8.apakšpunktā noteiktos dokumentus ne vēlāk kā 10 (desmit) dienas pirms pirmās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.
5.3.10.	10 (desmit) darba dienu laikā pēc abpusējās Līguma noslēgšanas iesniegt Pasūtītājam līguma saistību izpildes nodrošinājumu bankas garantijas vai apdrošināšanas polises formā par summu EUR 20 000 euro.
5.4. Izpildītāja tiesības:
5.4.1.	saņemt samaksu par atbilstoši sniegtajiem Pakalpojumiem saskaņā ar Līguma nosacījumiem;
5.4.2.	saņemt no Pasūtītāja Pakalpojuma izpildei nepieciešamo informāciju un dokumentāciju.
6. Pušu atbildība un sankcijas
6.1.	Pasūtītājs maksā līgumsodu 0,01% (nulle, komats nulle viens procents) apmērā no laikā neapmaksātās rēķina summas par katru samaksas termiņa nokavējuma dienu, bet ne vairāk kā 10% (desmit procenti) no Līguma kopējās summas..
6.2. Izpildītājs maksā līgumsodu EUR 300,00 (trīsdesmit euro) apmērā par katru BA neizvešanas reizi vai, ja Izpildītājs neizved BA grafikā noteiktajā dienā un nav par to brīdinājis Pasūtītāju vismaz 2 (divas) dienas iepriekš.
6.3. Izpildītājs ir materiāli atbildīgs par BA, kuru Izpildītāja pārstāvis ir pieņēmis no Pasūtītāja pārstāvja.
6.4. Puses sedz viena otrai visus izdevumus, kas radušies Pušu neprofesionālas rīcības dēļ, nelikumīgas darbības vai bezdarbības rezultātā.
6.5. Ja Izpildītājs nepilda šī Līguma noteikumus, t.sk., bet ne tikai, atsakās turpināt sniegt Pakalpojumu, vienpusēji paaugstina cenas, vismaz trīs reizes neizved BA atbilstoši grafikam, Pasūtītājs ir tiesīgs pieprasīt no Izpildītāja līgumsodu 10% apmērā no kopējās Līguma summas, kas sastāda EUR ______________ un vienpusēji priekšlaicīgi izbeigt Līguma darbību.
6.6. Izpildītājs ir materiāli atbildīgs par īpašuma zudumu, bojājumu vai iznīcināšanu Pasūtītāja īpašumā, ja zaudējums radies Izpildītāja, tā darbinieka vai apakšuzņēmēju darbības vai bezdarbības rezultātā.
6.7. Ja Pasūtītājs konstatē, ka Līguma 5.3.8.apakšpunktā minētās polises termiņa beigšanās gadījumā, Izpildītājs nav noslēdzis jaunu apdrošināšanas līgumu, Pasūtītājam ir tiesības prasīt Izpildītājam līgumsodu 100,00 EUR (viens simts euro un 00 centi) apmērā par katru dienu līdz minētā trūkuma novēršanai, sākot ar dienu, kad beidzies minētās apdrošināšanas polises termiņš, bet ne vairāk kā 10% (desmit procenti) no Līguma kopējās cenas.
6.8. Izpildītājs garantē, ka šo Līgumu paraksta tā likumiskais pārstāvis vai pilnvarotā persona. Pretējā gadījumā visu atbildību par Līguma saistību izpildi uzņemas Izpildītājs.
6.9. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
6.10. Puses vienojas, ka Pasūtītājam saskaņā ar Līgumu pienākošos līgumsodus, izmaksas un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.
6.11. Līgumsoda samaksa neatbrīvo Puses no šī Līguma saistību pilnīgas izpildes un izdevumu un/vai zaudējumu atlīdzināšanas pienākuma.
7. Līguma darbības laiks un izmaiņas Līgumā
7.1.	Līgums stājas spēkā ar abpusējas parakstīšanas dienu un ir spēkā līdz pilnīgai saistību izpildei.
7.2. Pakalpojuma sniegšanas laiks: 36 (trīsdesmit seši) mēneši sākot no 2019. gada 1. oktobra (orientējošais datums).
7.3. Divu pēdējo iepriekšējā mēneša darba dienu laikā pirms Pakalpojuma uzsākšanas Izpildītājs piegādā Pasūtītājam nepieciešamo BA konteineru un maisiņu daudzumu.
7.4. Ja Līgumā paredzētajā 36 mēnešu laikā nav izlietota visa Līguma summa, Pakalpojuma sniegšanas laiks (nemainot līgumcenas) pagarinās līdz Līguma summas pilnam izlietojumam.
7.5. Ja Līguma darbības laikā jaunas iepirkuma procedūras rezultātā Pasūtītājs nav noslēdzis jaunu līgumu attiecībā uz šo pašu līguma priekšmetu, Puses ir tiesīgas vienoties par šī Līguma darbības pagarinājumu līdz nākamā līguma spēkā stāšanās brīdim.
7.6. Līgumu var papildināt, grozīt (izņemot cenu palielināšanu) vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par šī Līguma neatņemamām sastāvdaļām.
7.7. Pasūtītājs ir tiesīgs vienpusēji priekšlaicīgi izbeigt Līgumu pilnībā vai daļā, t.i., attiecībā uz kādu no Līguma 2.1.punktā norādītajām struktūrvienībām, nosūtot Izpildītājam rakstisku paziņojumu, sekojošos gadījumos:
7.7.1. Izpildītājs ir nokavējis jebkuru no Līgumā vai tā pielikumā noteiktajiem Pakalpojuma izpildes termiņiem, un Izpildītāja nokavējums ir sasniedzis vismaz 5 (piecu) darba dienas, ja nav par to iepriekš brīdinājis Pasūtītāju;
7.7.2. Izpildītājs sniedz Pakalpojumu nekvalitatīvi un/vai neatbilstoši Līguma un/vai tā pielikumu noteikumiem, Izpildītājs neievēro tiesiskus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma nosūtīšanas;
7.7.3. Pasūtītājs ir iesniedzis Izpildītājam pretenziju saskaņā ar kādu no Līguma 7.sadaļas “Pušu atbildība un sankcijas” punktiem;
7.7.4. Pasūtītājs atkārtoti (vismaz divas reizes jebkuru sešu mēnešu periodā) ir sastādījis aktus par Līguma saistību neizpildi;
7.7.5. ja pret Izpildītāju ir uzsākts maksātnespējas process vai tā saimnieciskā darbība ir apturēta vai pārtraukta;
7.7.6. ja šajā Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumus, kuru nodrošināšanai noslēgts šis Līgums, vai arī veic šo funkciju vai uzdevumus samazinātā apjomā;
7.7.7. Pasūtītājam ir zudusi nepieciešamība saņemt Pakalpojumus visās Līguma 2.1.punktā minētajās struktūrvienībās;
7.7.8. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma.
7.8. Gadījumā, ja Puses pārtrauc šo Līgumu pirms tā izpildes, tad Puses sastāda aktu, ar kuru tiek fiksēts sniegtā Pakalpojuma apjoms uz Līguma pārtraukšanas brīdi.
7.9. Līguma 6.8.punktā noteiktajā gadījumā Pasūtītājs veic norēķinu ar Izpildītāju par sniegto Pakalpojumu izpildi saskaņā ar minēto aktu, atbilstoši Līgumā noteiktajiem izcenojumiem. Pasūtītājs ir tiesīgs no Izpildītāja izmaksājamās summas ieturēt aprēķināto līgumsodu un/vai zaudējumu atlīdzību.
7.10. Ja Izpildītājs Līguma 5.3.8.apakšpunktā norādītajā laikā nav iesniedzis Pasūtītājam līguma saistību izpildes nodrošinājumu bankas garantijas vai apdrošināšanas polises formā par summu EUR 20 000 euro, Pasūtītājam ir tiesības nekavējoties izbeigt Līgumu.
8. Strīdu izšķiršanas kārtība
8.1.	Jebkurus strīdus, nesaskaņas vai domstarpības, kas Pušu starpā var rasties šī Līguma izpildes sakarā, Puses risina savstarpēju pārrunu ceļā ar iespēju panākt vienošanos. Ja vienošanās netiek panākta 10 (desmit) dienu laikā no pirmo sarunu uzsākšanas dienas, tad strīdi tiks izskatīti tiesā Latvijas Republikā spēkā esošos normatīvajos aktos noteiktajā kārtībā. 
8.2.	Visas pretenzijas, kas Pusēm rodas vienai pret otru, ir noformējams rakstiski. 
8.3.	Pretenzijas uzskatāmas par iesniegtām, ja tās nosūtītas otrai Pusei ar ierakstītu vēstuli, kurjerpastu vai nodotas pret parakstu Pušu pilnvarotajām personām.
8.4.	Puses apņemas nodrošināt konfidencialitātes ievērošanu no savu darbinieku puses. 
9. Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9.3. Inflācija, valūtas kursu svārstības, u.tml., biznesa riski nav nepārvarama vara.

10. Citi noteikumi
10.1. Kontaktpersonas Līguma saistību izpildei: 
10.1.1. no Pasūtītāja puses: V. Makuševa, Tehniskā atbalsta daļas tehniskā vadītāja stacionārā “Gaiļezers, tālr. +371 6704 2726;
10.1.2. no Izpildītāja puses: _______________.
10.2. Papildinājumi vai grozījumi Līguma tekstā ir saistoši abām Pusēm, ja labojumi un grozījumi tiek noformēti un parakstīti rakstiskas papildus vienošanās veidā. Vienošanās kļūst par Līguma neatņemamu sastāvdaļu.
10.3. Visai sarakstei, saskaņojumiem, dokumentācijai un citai informācijai, ar kuru apmainās Puses, ir jābūt latviešu valodā, noformētai rakstiski un jābūt iesniegtai otrai Pusei personiski pret parakstu, nosūtītai ierakstītā vēstulē vai ar kurjerpastu uz Līgumā norādīto adresi, vai attiecīgās Puses juridisko adresi.
10.4. Līgums sastādīts uz 7 (septiņām) lapām latviešu valodā divos eksemplāros. Katrai Pusei pa vienam eksemplāram.
10.5. Abiem Līguma eksemplāriem ir vienāds juridiskais spēks.
10.6. Līguma neatņemamas sastāvdaļas ir sekojoši pielikumi:
1. pielikums- Tehniskā specifikācija uz /__ lapām;
2. pielikums- Pakalpojumu cenas uz ____ lapas;
3. pielikums- Preču cenas uz ______ lapas.

Pušu rekvizīti un paraksti:
	Pasūtītājs:
SIA “Rīgas Austrumu klīniskā universitātes slimnīca”
Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods HABALV22
Konta Nr. LV24HABA0001407045805
Tālr. +371 67042400, fakss +371 67042786, e- pasts: aslimnica@aslimnica.lv

____________________________

____________________________

___________________________ 

	Izpildītājs:

